અમદાવાદ સહિત રાજ્યમાં 8થી 10 જૂન દરમિયાન પ્રિ-મોનસૂન એક્ટિવિટી શરૂ થતાં વરસાદી ઝાપટાથી માંડી હળવા વરસાદની શક્યતા હતી. પરંતુ, હાલમાં વાતાવરણમાં મધ્ય લેવલમાં એન્ટી સાયક્લોન સર્જાતા પ્રિ-મોનસૂન એક્ટિવિટીમાં અવરોધ ઊભો થયો છે, જેથી અમદાવાદ સહિત રાજ્યમાં 23થી 25મી જુન વચ્ચે હળવાથી માડી મધ્યમ વરસાદ પડશે. જો કે, 20 જુન સુધી છુટાછવાયા વરસાદી ઝાપટા પડી શકે છે. હવામાન વિશેષજ્ઞ અંકિત પટેલનાં જણાવ્યાં મુજબ, મોનસુન એડવાન્સ હોવાથી 8થી 10મી જુન વચ્ચે અમદાવાદ સહિત રાજ્યમાં પ્રિ-મોનસુન એક્ટિવિટી અને 10થી 12 જુન વચ્ચે દરિયાકાંઠાના વિસ્તારોમાં મધ્યમથી ભારે વરસાદની શક્યતા હતી.